BULETINUL SOCIETĂŢII DE ŞTIINŢE 74 



cenţă, prin fosforescenţă, prin flacără, prin procedeuri electrice. 

 Printre aceste din urmă se pot enumera : descărcarea în gazuri ra- 

 reficate, arcul voltaic, descărcarea prin scânteie electrică între o 

 electrodă metalică şi o soluţiune metalică, descărcarea între două 

 electrode metalice diferite, oscilaţiuni de mare frecuenţă a lui Tesla. 

 Din nefericire, cunoştinţele noastre actuale asupra mecanismului 

 emisiunii radiaţiunilor acestor diferite surse de lumină sunt foarte 

 puţin întinse. De aci extrema dificultate a interpretării diferitelor 

 fenomene spectrale. De mai bine de 50 de ani datează primele lu- 

 crări precise în spectroscopie, dar numai de vreo 15 ani s'a ajuns 

 la o precizie de care era o neapărată necesitate, şi încă rezultatele 

 sunt departe de a fi complete. 



Ce este acum net stabilit e că emisiunea depinde de modul de 

 excitaţiune ; deci, spectrul aceluiaş corp poate diferi dacă este 

 produs prin mijloace de excitare diferite. In tot cazul opinia susţi- 

 nută de mulţi fiziciani, după cari aceste diferinţe n'ar fi decât o 

 funcţiune de temperatură singură trebuie definitiv părăsită. Expe- 

 rienţele D-lui De Watteville, asupra spectrelor de flacără, cu toate 

 că recente, trebuiesc interpretate altfel, căci cine nu ştie astăzi 

 ce agent de ionizare e o flacără. 



Fiecare agent de excitare luminoasă trebuie deci studiat serios. 

 D-l Neculcea a luat ca agent de excitare luminoasă descărcarea 

 electrică prin scânteie; şi aceasta nu pentrucă scânteia electrică ar 

 fi un fenomen simplu, — este, din contra, un fenomen foarte com- 

 plex, — dar pentrucă diferite cercetări recente ale D-lor Schuster, 

 Hemsalech, Schenk, Trowbridge, J. J. Thomson, etc. aduc o seri- 

 oasă lumină în ce priveşte constituţia scânteei electrice. D-l Neculcea 

 a ales scânteia oscilantă produsă de descărcarea unui transforma- 

 tor de tipul Ruhmkorff şi de tipul O. Rochefort, în un circuit osci- 

 lant, constituit de o capacitate electrică în serie cu o selfinducţiune, 

 tăiat prin o cupură ce se termină prin electrodele ale căror spec- 

 tru se studiază. 



După studiul constituţiei unei astfel de scânteie electrică osci- 

 lantă (pe care D-l Neculcea o reproduce experimental înaintea 

 D-lor membri prezenţi la şedinţă), D-l Neculcea trece la descrierea 

 dispozitivului optic pentru a analiza lumina produsă de scânteie 

 prin ajutorul spectrului său extrem ultraviolet. 



